5. Forslag til Spildevandsplan 2021-2028 (Åben)
Tidl. politisk behandling
Forventet sagsgang
TMU, ØK, BY, høring, TMU, ØK, BY
Lovgrundlag
Miljøbeskyttelsesloven, Miljøvurderingsloven, 
Spildevandsbekendtgørelsen og Bekendtgørelse om 
fastsættelse af serviceniveau m.v. for håndtering af tag- og 
overfladevand.
SAGENS INDHOLD
Byrådet skal i denne sag tage stilling til udsendelse af forslag til ”Spildevandsplan 2021-2028” i offentlig 
høring. 
”Spildevandsplan 2021-2028” har til formål at beskrive status og forventede tiltag inden for håndtering af 
spildevand i [adresse] for de kommende 8 år. 
Spildevandsplanen er udarbejdet i henhold til miljøbeskyttelsesloven. Den skal være i overensstemmelse 
med gældende lov, kommunens overordnede planlægning, kommuneplanen og de statslige vand- og 
naturplaner. Under kommuneplanen hører endvidere klimatilpasningsplanen.
”Spildevandsplan 2021-2028” er digital og kan ses her: 
www.favrskov.dk/spildevandsplan21
Planens mål, fokusområder og tiltag over planperioden
Det overordnede formål med Spildevandsplan 2021-2028 er at bidrage til at sikre et rent vandmiljø i 
kommunen, hvor spildevand renses og den øgede mængde regnvand håndteres til glæde og gavn for 
borgerne i kommunen.
De overordnede fokuspunkter i ”Spildevandsplan 2021-2028” er følgende:

Bæredygtig regnvandshåndtering og klimatilpasning

Adskillelse af regnvand og spildevand

Afledning af overfladevand fra erhvervsområder

Renseanlægsstruktur.
Der er planlagt følgende tiltag i planperioden:

Kloakering af udbygningsområder udpeget i kommuneplan 2021-2032

Omlægning af kloaksystemet fra fællessystem til separatsystem i 7 byer inkl. en del af [adresse]

Etablering af ca. 24 nye regnvandsbassiner

Nedlæggelse af 7 overløbsbygværker

Nedlæggelse af ét renseanlæg som et led i centralisering af spildevandsrensningen

Nye bestemmelser for afledningen af overfladevand fra erhvervsområder

Ny administrationspraksis for håndtering af regnvand i ny byudvikling, f.eks. nye lokalplaner

Gennemførelse af tiltag på renseanlæg og pumpestationer for at optimere rensningen og reducere 
energiforbruget.
Sagsnr. EMN-2021-00486
DokID: 2398271
Sagsbehandler William Jessen
Teknik- og Miljøudvalget
09-09-2021 08:00
Spildevandsplanen er vedlagt som bilag. I vedlagte notat er der foretaget en nærmere beskrivelse af 
planens indhold.
VURDERING
For kommunens borgere og virksomheder er spildevandsplanen en forhåndsorientering om kommende 
tiltag. Planen kan have økonomiske konsekvenser for borgere og virksomheder i følgende tilfælde:

Krav om anlæg til forsinkelse af overfladevand fra erhvervsvirksomheder, der etablerer store 
befæstede arealer

Krav om undersøgelse af mulighed for nedsivning af regnvand lokalt ved byudvikling

Udarbejdelse af vandhåndteringsplaner ved byudvikling i private og kommunale udstykninger

Kloakering af ejendomme i det åbne land

Omlægning af kloak fra fællessystem til separatsystem.
Miljøvurdering
Der er foretaget en miljøvurdering af planen. Miljøvurderingen er foretaget i henhold til Lov om 
miljøvurdering af planer og programmer og af konkrete projekter. Loven har til formål at sikre et højt 
miljøbeskyttelsesniveau og bidrage til at inddrage miljøhensyn under udarbejdelsen og vedtagelsen af 
planer. 
Miljørapporten har vurderet på de ændringer, der kommer til at ske i forhold til den gældende 
spildevandsplan. Af rapportens konklusioner fremgår det, at spildevandsplan 2021-2028 ikke vurderes at 
påvirke miljøet væsentligt, men at den har en samlet positiv effekt på miljøet.
Planens klimapåvirkning 
Planen vurderes at nedbringe klimapåvirkningen på følgende områder:

Ved centralisering af spildevandsrensningen sker rensningen på færre renseanlæg. Energiforbruget 
på renseanlæg går til drift af renseanlæg (pumper, beluftning af slam osv.) og til transportanlæg for 
spildevand (pumper). Ved centralisering af renseanlæggene nedbringes antallet af anlæg, hvilket 
giver mulighed for begrænsning af det samlede energiforbrug på kommunens renseanlæg. Samtidig 
forøges energiforbruget til transport af spildevand, hvilket dog stadig vurderes at medføre en samlet 
reduktion i forhold til det nuværende energiforbrug.

Ved separering af regnvand og spildevand i byområder med samlet ca. 1000 ejendomme vil det 
fremadrettet kun være ejendommenes spildevand, der ledes til renseanlæg. Regnvand fra tage og 
belægninger på ejendomme og veje vil enten blive nedsivet i området eller udledt til nærmeste 
vandløb, efter rensning og forsinkelse i regnvandsbassin. Ved denne ændring begrænses 
energiforbruget til brug for flytning af regnvand til renseanlæg. Rensning af regnvand i 
regnvandsbassiner sker normalt ved bundfældning.
Forbrug af energi, der er baseret på afbrænding af fossile brændstoffer, medfører udledning af CO2 til 
atmosfæren. På ovennævnte områder forventes spildevandsplanen at give anledning til nedbringelse af 
energiforbruget og udledningen af CO2.
ØKONOMI
Konsekvenser - Favrskov Spildevand
I planperioden forventer Favrskov Spildevand A/S at anvende 190,5 mio. kr. til kloakfornyelse og 
afskærende ledninger samt ca. 40 mio. kr. til renseanlæg. Hertil vil der i perioden 2021-2028 blive anvendt 
ca. 10 mio. kr. årligt til byggemodning. Favrskov Forsyning A/S samlede investeringer udgør i perioden 
2022-2028 ca. 370 mio. kr. Heraf vedrører ca. 70 mio. kr. vedligeholdelse og forbedringer af det 
eksisterende ledningsnet, pumpestationer og regnvandsbassiner. Disse investeringer fremgår ikke af 
spildevandsplanen. Alle overslag er i 2019 priser. 
Udgifterne til etablering af regnvandsbassiner og ledningsanlæg betales af Favrskov Forsyning A/S i 
henhold til Favrskov Spildevands betalingsvedtægt.
Konsekvenser for erhverv
Spildevandsplanen fastsætter hvor meget uforsinket overfladevand, der må afledes fra den enkelte 
ejendoms grundareal ved etablering af nye bygninger og belægninger i erhvervsområder. Hvis en 
virksomhed ønsker at aflede mere overfladevand, skal den etablere overjordisk eller underjordisk 
forsinkelsesbassin eller om muligt anlæg til nedsivning. 
Dette medfører omkostninger til ansøgning om tilladelse, projektering samt udførelse og vedligehold. En 
del af grundens areal skal muligvis anvendes til disse anlæg, og projektet kan betyde en tidsmæssig 
forsinkelse. Det er meget vanskeligt at anslå antal berørte virksomheder, behov for forsinkelse samt 
virksomhedernes øgede omkostninger.
Konsekvenser for borgerne
For kommunens borgere er spildevandsplanen en forhåndsorientering om kommende tiltag. Planen kan 
have økonomiske konsekvenser for borgerne i forhold til følgende:

Kloakering af ejendomme i det åbne land.

Omlægning af kloak fra fællessystem til separatsystem.
Konsekvenser for byudviklere – både private og offentlige
For private og offentlige byudviklere beskriver spildevandsplanen, at der i byudviklingsprojekter skal: 

Foretages forundersøgelser af jordbund i byudvikling til at undersøge, om det er muligt at nedsive 
regnvand lokalt. Dette skal ske i situationer, hvor nedsivning af regnvand ikke på forhånd kan 
udelukkes, f.eks. på grund af leret jordbund.

Udarbejdes en vandhåndteringsplan for et byudviklingsområde. En vandhåndteringsplan skal 
forholde sig til, hvordan hverdagsregn og ekstremregn skal håndteres i området. En 
vandhåndteringsplan skal endvidere forholde sig til håndtering af vandløbsvand, drænvand og evt. 
grundvand i området, hvilket er emner, der ikke relaterer sig til spildevandsplanen.
Konsekvenser – [adresse]
Der forventes et øget tidsforbrug i forbindelse med sagsbehandling af vandhåndteringsmetode i 
byudviklingsområder, 
herunder 
eventuel 
ændring 
af 
spildevandsplanen 
samt 
vurdering 
af 
vandhåndteringsplaner for byudviklingsområder i forhold til hverdagsregn og ekstremregn. 
I erhvervsområder skal kommunen meddele tilladelse til etablering af forsinkelsesbassin eller 
nedsivningsanlæg på den enkelte virksomhed, hvis virksomheden ønsker at aflede mere overfladevand 
end den fastlagte grænse for uforsinket overfladevand i spildevandsplanen. Det kan indebære en mere 
omfattende dialog med udviklere, og der skal foretages en vurdering af virksomhedernes beregninger af 
afledningen af overfladevand i forhold til nuværende og fremtidig udnyttelse af en ejendom. 
Endelig kan krav vedr. afledning af uforsinket overfladevand medføre udgifter til forsinkelsesbassiner eller 
nedsivningsanlæg på kommunens egne ejendomme.
INDDRAGELSE
Elementerne i forslag til ”Spildevandsplan 2021-2028” har i tilblivelsesprocessen været drøftet på møder i 
Grønt Råd henholdsvis 10. marts 2020 og 2. juni 2021.   
Da en del af forslaget til ”Spildevandsplan 2021-2028” beskæftiger sig med kloakseparering i Hadsten, har 
der endvidere været afholdt møde med de høringsberørte parter i forhold til [adresse] og naturen langs med 
åen. Mødet blev afholdt 1. februar 2021 og en række forbund, foreninger, råd, styrelser og institutioner var 
inviteret.  
Forslag til ”Spildevandsplan 2021-2028” vil blive offentliggjort i en høringsperiode på otte uger. 
Spildevandsplanen er udarbejdet som en digital plan, som i offentlighedsfasen og efter endelig vedtagelse 
vil kunne tilgås via Favrskov Kommunes hjemmeside. 
INDSTILLING
Direktøren for Teknik og Miljø indstiller til Byrådet:
1.
At forslag til ”Spildevandsplan 2021-2028” og miljøvurdering af planen godkendes og fremlægges i 
offentlig høring i 8 uger.
BESLUTNING
Teknik- og Miljøudvalget, 9. september 2021
Fraværende: Ingen
Indstilles godkendt.
Bilag
1.
Notat om forslag til Spildevandsplan 2021-2028 (2476180)
